Doris Hovimaa

Doris Therese Hovimaa (alk. Holander; 27. joulukuuta 1918 Vaasa – 9. marraskuuta 1948 Turku)Dödsfall: Doris Hovimaa död, Åbo Underrättelser, 1948, No 302, sivu 3, julkaistu 10.11.1948 oli suomalainen oopperalaulaja, joka oli äänialaltaan altto.Otavan Musiikkitieto A–Ö, uudistetun laitoksen 1. painos (1997), toim. Keijo Virtamo

Hovimaa opiskeli Tyyne Hasen ja Lahja Lingon johdolla. Hän esiintyi vuodesta 1944 lähtien Suomalaisessa Oopperassa (sittemmin Suomen Kansallisooppera ja -baletti). Hän teki myös esiintymisiä musiikkielokuvissa. Hovimaa esiintyi ensimmäisen kerran Suomalaisessa Oopperassa Ulrikan roolissa Giuseppe Verdin oopperassa Naamiohuvit 26. maaliskuuta 1944. Hänellä oli siellä rooleja myös muun muassa Taikahuilussa (Mozart), Tannhäuserissa (Wagner), Joutsenlampi-baletissa (Tšaikovski), Jevgeni Oneginissa (Tšaikovski), Patarouvassa (Tšaikovski), Boris Godunovissa (Mussorgski), Madama Butterflyssa (Puccini) ja Cavalleria rusticanassa (Mascagni). Hovimaa esiintyi Leevi Madetojan Juhan esityksessä säveltäjän kuusikymmenvuotisjuhlanäytännössä ja teki vuosina 1947–1948 seitsemän esiintymistä Georges Bizet'n Carmenin nimiroolissa.

Viimeisen esiintymisensä Suomalaisessa Oopperassa Hovimaa teki 7. marraskuuta 1948 Prinssi Orloffskyn roolissa Johann Strauss nuoremman operetissa Lepakko.

Hovimaa vaipui lattialle konserttilavalla ollessaan esittämässä viimeisiä numeroita Väinö Pesolan sävellystä Metsällä Turun sinfoniaorkesterin konsertissa Turussa tajuihinsa enää tulematta. Kuolinsyynä oli aivoverenvuoto.Laulajatar Doris Hovimaa: Kuoli konserttilavalla Turussa, Sisämaa-Laatokka, 1948, No 260, sivu 3, julkaistu 11.11.1948 Hovimaa on haudattu Helsingissä Hietaniemen hautausmaalle.

 Lähteet 

 Aiheesta muualla 


Luokka:Suomalaiset oopperalaulajat
Luokka:Altot
Luokka:Vuonna 1918 syntyneet
Luokka:Vuonna 1948 kuolleet